**Előterjesztés**

**Hévíz Város Önkormányzatának Képviselő-testülete**

**2025. november 12-ei rendkívüli nyilvános ülésére**

**Tárgy:** HÉVÜZ Hévíz Városüzemeltetési Korlátolt Felelősségű Tárasaság részére „Hévízi Adventi Fényvarázs” programokra támogatás nyújtása

**Az előterjesztő:** Naszádos Péter polgármester

**Készítette:** Szintén László, közgazdasági osztályvezető

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármesere

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat Képviselő-testületének 8/2025. (II. 13.) határozata (HÉVÜZ Hévíz Városüzemeltetési Kft. 2025. évi üzleti tervéről) alapján a HÉVÜZ Hévíz Városüzemeltetési Korlátolt Felelősségű Tárasaság 100.000.000,- Ft-ot kapott turisztikai program, illetve fesztivál szervezési feladatokra.

Azóta teljesen elkészült a gyógyhelyi főtér, és mint rendezvénytér is kiválóan ellátja feladatát, így többlet programok is megvalósultak, mint például a Harley open road tour, vagy pedig a Mága koncert.

A HÉVÜZ kft ügyvezetője, előzetes tárgyalások alapján benyújtotta az üzleti tervhez képest többlet feladatok miatti támogatási igényét az alábbiak szerint:

„Hévíz város Ünnepi Fényvarázs programjának megvalósításához, a HÉVÜZ kft 10.000.000 Ft kiegészítő támogatási kérelmet nyújt be, hogy az idei Advent és Szilveszter a város lakóinak, és az ide látogató turistáknak vonzó program célpont, a városhoz méltó turisztikai attrakció legyen.

Az új rendezvénytér mérete magával hozta azt, hogy annak az ünnepi hangulatba öltöztetése nagyobb költségekkel jár, plusz eszközöket igényel (például nem rendelkeztünk olyan hangtechnikával, ami egy ekkora területet mindenhol azonos időben ki tud szolgálni zenével). A tavalyi évben legnagyobb sikert aratott látványosságunk a fényfestés megmarad a Télifürdő épületén, amit kibővítünk egy újabb elemmel, ami a Tófürdő strand bejárat épületén egy mozgó adventi animáció lesz. Az adventi vásár területe a Kölcsey utca bejáratától a Festetics térig terjed majd ki, az új rendezvénytéren kapnak helyet a kitelepülő árusok, több helyen fotópontok lesznek kialakítva, a Deák téren és a Festetics téren 40 db kis karácsonyfa lesz elhelyezve, amit helyi vállalkozók, iskolák, civil szervezetek, egyesületek díszítenek fel a saját „profiljukban” (a tavalyi évben ez volt a másik olyan látványossága a vásárnak, ami különleges, egyedi hangulatot varázsolt, és a helyi közösségek még inkább a sajátjuknak érezték a vásárt, ezért is bővítettük ki a fák számát az idei évben)

Programok a vasárnapi adventi gyertyagyújtás mellett, minden péntek és szombaton lesznek, illetőleg a két ünnep közti időszakban is lesz 2 fellépőnk, igyekeztünk olyan programokat szervezni, ahol a fellépő nevek is vonzzák a közönséget.

Az eredeti támogatási keretünkkel év közben jó gazda módjára gazdálkodtunk, de voltak olyan kiegészítő program kérések, amelyek összesen 18.535.051 Ft plusz költséget eredményeztek. Ebből 8.500.000 Ft-ot sikerült átszerveznünk úgy, hogy egyik eltervezett programunk sem szenvedett kárt miatta, minden szempontból az elvárásoknak megfelelően sikerült megvalósítanunk mindent.

Szeretnénk az év utolsó nagy attrakcióját is olyan magas színvonalon megrendezni, hogy ismét hírértéke legyen a „Hévízi Adventi Fényvarázs” programnak, hogy mind a helyiek, mind az ide látogató turisták örömmel látogassanak el minden nap az Adventi programjainkra, hogy minél több pozitív hír terjedjen el a városunkról. Ehhez kérném szíves támogatásukat.”

A döntéshez egyszerű szótöbbség szükséges.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a HÉVÜZ Hévíz Városüzemeltetési Kft. Társaság (székhely: 8380 Hévíz, Kossuth Lajos utca 5. alagsor 2. adószám: 28999717-2-20 cégjegyzékszám: 20-09-077393) támogatását elfogadja.
2. A vissza nem térítendő támogatást a „Hévízi Adventi Fényvarázs” programokra biztosítja. Elszámolási határidő 2026. január 31.
3. A támogatás bruttó 10.000 ezer Ft, amelyet Hévíz Város Önkormányzat 2025. évi költségvetéséről szóló 3/2025. (II.13.) rendelet 10. melléklet 9. sor, általános tartaléka terhére biztosítja.
4. A Képviselő-testület felhatalmazza a polgármestert a támogatási szerződés aláírására.
5. A Képviselő-testület felkéri a HÉVÜZ Hévíz Városüzemeltetési Kft ügyvezető igazgatóját, hogy a határozat alapján a szükséges intézkedéseket tegye meg.

Felelős: Naszádos Péter polgármester

Halász Éva ügyvezető

Határidő: azonnal és 2025. december 31.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Halász Éva | ügyvezető igazgató |  |  |